Ζαχαρίας Πυτιχούτης

Ο Ζαχαρίας Πυτιχούτης ή "Γκαγκάριν" (Αθήνα, 8 Οκτωβρίου 1940 - Αθήνα, 13 Μαΐου 2017) ήταν Έλληνας διεθνής ποδοσφαιριστής και προπονητής.

Αγωνιζόταν στο χώρο της μεσαίας γραμμής, αναλαμβάνοντας κυρίως ανασταλτικά καθήκοντα.
Ξεκίνησε την ποδοσφαιρική του πορεία από τον Ηλυσιακό (ως κεντρικός επιθετικός) υπό τις οδηγίες του Γιάννη Βάζου. Στη συνέχεια μετακινήθηκε για δέκα χρόνια στον Παναθηναϊκό, από το 1961 έως το 1969, λαμβάνοντας μέρος σε 182 επίσημους αγώνες πρωταθλήματος της Α΄Εθνικής κατηγορίας, επιτυγχάνοντας παράλληλα 10 τέρματα.
Κατέκτησε πέντε τίτλους πρωταθλητή (1961, 1962, 1964, 1965, 1969) και δύο Κύπελλα Ελλάδας (1967, 1969).
Ήταν δυο φορές διεθνής με την Εθνική Ομάδα των Ανδρών. Ολοκλήρωσε την ποδοσφαιρική του σταδιοδρομία με τη φανέλα της Παναχαϊκής τη σεζόν 1969-70 στην Α΄ Εθνική, πραγματοποιώντας 21 συμμετοχές και 1 τέρμα στο πρωτάθλημα.Greece 1969/70 - ROSTERS, rsssf.com

Μετά την ολοκλήρωση της αγωνιστικής του σταδιοδρομίας ασχολήθηκε με την προπονητική και εργάσθηκε κυριότερα ως τεχνικός Αθηναϊκών ομάδων, αναλαμβάνοντας αρχικά την τεχνική ηγεσία του Ηλυσιακού, της ομάδας που ξεκίνησε το ποδόσφαιρο, τον οποίο ανέβασε στην Β΄ Εθνική το 1972."Υπόσχεται να καταπλήξει στην Β΄ Εθνική ο Ηλυσιακός", εφ. Αθλητική Ηχώ, 9/7/1972, σελ. 6 Στη συνέχεια, κατά το πρώτο μισό της σεζόν 1975-76 εργάστηκε στον Α.Π.Σ. Αμφιάλη στη μοναδική παρουσία της στην Β΄ Εθνική"Ο Πιτυχούτης έπαψε πλέον να προπονή την Αμφιάλη", εφ. Αθλητική Ηχώ, 31/1/1976, σελ. 5 και κατόπιν εργάστηκε στους Ολυμπιακό Ν. Λιοσίων,"Ο Πιτυχούτης νέος προπονητής στα Λιόσια", εφ. Αθλητική Ηχώ, 5/8/1976, σελ.5 Προοδευτική,"Ο ΠΙΤΥΧΟΥΤΗΣ ΣΤΗΝ ΠΡΟΟΔΕΥΤΙΚΗ", εφ. Αθλητική Ηχώ, 19/11/1981, σελ. 5 Εθνικό Αστέρα"Ο Πιτυχούτης νέος προπονητής του Εθν. Αστέρα", εφ. Αθλητική Ηχώ, 14/7/1983, σελ.4 κ.α. ενώ εργάστηκε επίσης και σε πλήθος ομάδων εκτός Αθηνών, μεταξύ των οποίων στους Παναιτωλικό,iaitoloakarnania.gr Α.Σ. Λαμία,«Χαίρε Λαμία ανίκητη, σταυραετών φρουροί…». Μεγάλο αφιέρωμα στον ΠΑΣ sport-retro.gr Α.Ο. Τρίκαλα, Ηρόδοτο Ηρακλείου, Παναιγιάλειο,onsports.gr Α.Ε. Μεσολογγίου,mesologgisport.blogspot.com κ.α.

Απεβίωσε στις 13 Μαΐου του 2017 σε νοσοκομείο της Αθήνας, καθώς αντιμετώπιζε προβλήματα υγείας.SDNA - «Έφυγε» ο Ζαχαρίας Πιτυχούτης

 Πηγές 
 Δημήτρης Αμούντζιας, "Α.Σ. Λαμία 1964-2002, η πορεία 38 χρόνων", Τόμος Α΄, σελ. 164.

 Παραπομπές 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Ηροδότου Νέας Αλικαρνασσού
Κατηγορία:Προπονητές ποδοσφαίρου Α.Ε. Μεσολογγίου
Κατηγορία:Προπονητές ποδοσφαίρου Προοδευτικής